CELEX: C2004/118/05
Language: el
Date: 2004-04-30 00:00:00
Title: Απόφαση του Δικαστηρίου (έκτο τμήμα), της 29ης Απριλίου 2004, στην υπόθεση C-150/00: Επιτροπή των Ευρωπαϊκών Κοινοτήτων κατά Δημοκρατίας της Αυστρίας («Προσφυγή λόγω παραβάσεως — Άρθρα 28 ΕΚ και 30 ΕΚ — Οδηγία 65/65/ΕΟΚ — Παρασκευάσματα διατροφής περιέχοντα βιταμίνες A, D ή K ή ανόργανα άλατα της ομάδας των χρωμικών αλάτων ή με περιεκτικότητα σε άλλες βιταμίνες ή άλλα ανόργανα άλατα υπερβαίνουσα την ημερήσια δόση — Παρασκευάσματα νομίμως διατιθέμενα στο εμπόριο ως συμπληρώματα διατροφής εντός του κράτους μέλους εξαγωγής — Παρασκευάσματα κατατασσόμενα ως φάρμακα εντός του κράτους μέλους εισαγωγής — Έννοια του φαρμάκου — Εμπόδιο — Δικαιολογία — Δημόσια υγεία — Αναλογικότητα»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 29ης Απριλίου 2004
   στην υπόθεση C-150/00: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (1)
   
   («Προσφυγή λόγω παραβάσεως - Άρθρα 28 ΕΚ και 30 ΕΚ - Οδηγία 65/65/ΕΟΚ - Παρασκευάσματα διατροφής περιέχοντα βιταμίνες A, D ή K ή ανόργανα άλατα της ομάδας των χρωμικών αλάτων ή με περιεκτικότητα σε άλλες βιταμίνες ή άλλα ανόργανα άλατα υπερβαίνουσα την ημερήσια δόση - Παρασκευάσματα νομίμως διατιθέμενα στο εμπόριο ως συμπληρώματα διατροφής εντός του κράτους μέλους εξαγωγής - Παρασκευάσματα κατατασσόμενα ως φάρμακα εντός του κράτους μέλους εισαγωγής - Έννοια του φαρμάκου - Εμπόδιο - Δικαιολογία - Δημόσια υγεία - Αναλογικότητα»)
   (2004/C 118/05)
   Γλώσσα διαδικασίας: η γερμανική
   Στην υπόθεση C-150/00, Επιτροπή των Ευρωπαϊκών Κοινοτήτων (εκπρόσωπος: J. C. Schieferer), με τόπο επιδόσεων στο Λουξεμβούργο, κατά Δημοκρατίας της Αυστρίας (εκπρόσωποι: αρχικώς, H. Dossi και, στη συνέχεια, C. Pesendorfer), με τόπο επιδόσεων στο Λουξεμβούργο, υποστηριζομένης από το Βασίλειο της Δανίας (εκπρόσωπος: J. Molde), με τόπο επιδόσεων στο Λουξεμβούργο, και από τη Δημοκρατία της Φινλανδίας (εκπρόσωποι: T. Pynnä και E. Bygglin) με τόπο επιδόσεων στο Λουξεμβούργο, με αντικείμενο να αναγνωριστεί ότι η Δημοκρατία της Αυστρίας, κατατάσσοντας ως φάρμακα παρασκευάσματα που έχουν ως βάση βιταμίνες και ανόργανα άλατα, όταν η ποσότητα του βιταμινούχου συστατικού υπερβαίνει την απλή ημερήσια δόση και, γενικότερα, όταν τα παρασκευάσματα αυτά περιέχουν βιταμίνες A, D ή K ή ανόργανα άλατα της ομάδας των χρωμικών αλάτων, χωρίς να διευκρινίζει ότι η αυξημένη δόση βιταμινών που περιέχουν ή το γεγονός ότι περιέχουν ορισμένες βιταμίνες ή ανόργανα άλατα συνιστούν σοβαρό κίνδυνο για την υγεία, παρέβη τις υποχρεώσεις που υπέχει από το άρθρο 28 ΕΚ, το Δικαστήριο (έκτο τμήμα), συγκείμενο από τους Β. Σκουρή, προεδρεύοντα του έκτου τμήματος, C. Gulmann, J. N. Cunha Rodrigues, F. Macken (εισηγήτρια) και N. Colneric, δικαστές, γενικός εισαγγελέας: L. A. Geelhoed, γραμματέας: M.-F. Contet, κύρια υπάλληλος διοικήσεως, εξέδωσε στις 29 Απριλίου 2004 απόφαση με το ακόλουθο διατακτικό:
   
               1.
            
            
               Η Δημοκρατία της Αυστρίας, κατατάσσοντας κατά σύστημα ως φάρμακα τα βιταμινούχα ή περιέχοντα ανόργανα άλατα παρασκευάσματα τα οποία νομίμως παράγονται ή διατίθενται στο εμπόριο ως συμπληρώματα διατροφής εντός των άλλων κρατών μελών, όταν είτε περιέχουν βιταμίνες, πλην των βιταμινών A, C, D ή K, ή ανόργανα άλατα, πλην εκείνων της ομάδας των χρωμικών αλάτων, σε ποσότητα υπερβαίνουσα την απλή ημερήσια δόση των θρεπτικών αυτών ουσιών είτε περιέχουν βιταμίνες A, D, ή Κ, όποια και αν είναι η περιεκτικότητά τους σ' αυτές τις βιταμίνες, παρέβη τις υποχρεώσεις που υπέχει από το άρθρο 28 ΕΚ.
            
         
               2.
            
            
               Απορρίπτει την προσφυγή κατά τα λοιπά.
            
         
               3.
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
               4.
            
            
               Το Βασίλειο της Δανίας και η Δημοκρατία της Φινλανδίας φέρουν τα δικαστικά τους έξοδα.
            
         
      (1)  ΕΕ C 163 της 10.6.2000.